
VENDIM
Nr. 754, datë 30.11.2019

PËR MËNYRËN E ORGANIZIMIT TË AKOMODIMIT TË PËRKOHSHËM TË TË DËMTUARËVE PËR SHKAK TË FATKEQËSISË NATYRORE NË QARQET DURRËS, TIRANË DHE LEZHË, NË STRUKTURAT AKOMODUESE

Në mbështetje të nenit 100 të Kushtetutës, të ligjit nr. 45/2019, “Për mbrojtjen civile”, dhe të ligjit  nr. 22/2018, “Për strehimin social”, me propozimin e ministrit të Turizmit dhe Mjedisit, Këshilli i Ministrave

VENDOSI:

1. Miratimin e rregullave për mënyrën e organizimit të akomodimit të përkohshëm të të dëmtuarve për shkak të fatkeqësisë natyrore në qarqet Durrës, Tiranë dhe Lezhë, nga tërmeti i datës 26.11.2019, në strukturat akomoduese që ndodhen në qarqet Durrës, Tiranë dhe Lezhë, bazuar në vendimin e Komitetit Ndërministror të Emergjencave Civile, sipas rregullores që i bashkëlidhet këtij vendimi dhe është pjesë përbërëse e tij.
2. Akomodimi i përkohshëm i të dëmtuarve të bëhet nga Ministria e Turizmit dhe Mjedisit në bashkëpunim me Agjencinë Kombëtare të Bregdetit, me prefekturat dhe njësitë e vetëqeverisjes vendore përkatëse, Unionin Turistik Shqiptar (UTSH) dhe Shoqatën Shqiptare të Turizmit (ATA) si dhe subjektet private që operojnë në fushën e hoteleri-turizmit në qarqet Durrës, Tiranë dhe Lezhë.
3. Prefekturat në qarqet Durrës, Tiranë dhe Lezhë/njësitë e vetëqeverisjes vendore Durrës, Tiranë dhe Lezhë janë përgjegjëse për kryerjen e verifikimeve dhe hartimin e listave përkatëse për kategorizimin e të dëmtuarve e të banesave të tyre nga tërmeti i datës 26.11.2019, sipas rregullores.
4. Ministria e Turizmit dhe Mjedisit, pas evidentimit nga Shoqata Shqiptare e Turizmit (ATA) dhe Unioni Turistik Shqiptar (UTSH), përzgjedh strukturat akomoduese ku do të kryhet akomodimi i përkohshëm i të dëmtuarve.
5. AKB-ja është institucioni koordinues për verifikimin e plotësimit të detyrimeve që rrjedhin nga zbatimi i kësaj kontrate dhe për akomodimin e të dëmtuarve nëpër struktura akomoduese, bazuar në listat e hartuara nga njësia e vetëqeverisjes vendore/prefektura.
6. Mbulimin e shpenzimeve të akomodimit të përkohshëm nga buxheti i shtetit, fondet e emergjencës.
7. Vetëm për strukturat akomoduese, që kanë marrëveshje/kontratë me Ministrinë e Turizmit dhe Mjedisit, do të kryhen pagesat nga Agjencia Kombëtare e Bregdetit, sipas marrëveshjes/ kontratës tip, që i bashkëlidhet këtij vendimi dhe është pjesë përbërëse e tij.
8. Ngarkohen Ministria e Turizmit dhe Mjedisit, Agjencia Kombëtare e Bregdetit, prefekturat dhe njësitë e vetëqeverisjes vendore Durrës, Tiranë dhe Lezhë në zonën e prekur nga tërmeti i datës 26.11.2019, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR 
Edi Rama






RREGULLORE
PËR PËRCAKTIMIN E RREGULLAVE PËR MËNYRËN E ORGANIZIMIT MIDIS MINISTRISË SË TURIZMIT DHE MJEDISIT, AKB-së, PREFEKTURËS, ORGANEVE TË VETËQEVERISJES VENDORE PËR AKOMODIMIN E PËRKOHSHËM TË FAMILJEVE TË PREKURA NGA TERMETI I DATËS 26.11.2019

Neni 1
Qëllimi

Qëllimi i kësaj rregulloreje është përcaktimi i rregullave për mënyrën e organizimit të akomodimit të përkohshëm të familjeve të prekura nga tërmeti i datës 26.11.2019, në qarqet Durrës, Lezhë dhe Tiranë.

Neni 2
Objekti

Objekti i kësaj rregulloreje është përcaktimi i detyrave për secilin nga institucionet/shoqatat e përfshira në këtë proces, në funksion të akomodimit të përkohshëm dhe të sigurimit të kushteve normale të jetesës për personat e prekur nga tërmeti në strukturat akomoduese respektive. 

Neni 3
Akomodimi i përkohshëm

1. Akomodimi i përkohshëm i të dëmtuarve do të bëhet në struktura akomoduese në qarqet Durrës, Tiranë dhe Lezhë, sipas marrëveshjes/kontratës bashkëlidhur, e cila është pjesë përbërëse e kësaj rregulloreje. 
2. Akomodimi i përkohshëm all inclusive në strukturat akomoduese, në funksion të këtij procesi, për të dëmtuarit përfshin:
a) fjetje;
b) 3 (tri) vakte ushqim;
c) drita;
ç) ujë;
d) ngrohje;
dh) siguri;
e) pastrim;
ë) ambiente çlodhëse/rekreative (argëtuese).
3. Pagesa për akomodimin e përkohshëm është 2 000 (dy mijë) lekë në ditë për person, përfshirë TVSH-në, sipas vendimit të Komitetit Ndërministror të Emergjencave Civile. 
4. Vlera e pagesës, sipas përcaktimit  të pikës 3, të këtij neni, nuk mund të jetë më e madhe se 2 000 lekë në ditë për person, përfshirë TVSH-në.
5. Nëse subjekti privat shpreh pëlqimin, për shkak të situatës, të ofrojë falas akomodimin e përkohshëm për disa individë brenda strukturës së tij, Agjencia Kombëtare e Bregdetit bën zbritjen nga vlera e përgjithshme e faturës.     
6. Efektet financiare, sipas këtij neni, do të përballohen nga fondet e emergjencës të vëna në dispozicion nga buxheti i shtetit. 






Neni 4
Minstria e Turizmit dhe Mjedisit dhe shoqatat e hoteleve

1. Unioni Turistik Shqiptar (UTSH) dhe Shoqata Shqiptare e Turizmit (ATA) evidentojnë strukturat  akomoduese/hotelet të ndodhura në qarqet Durrës, Tiranë dhe Lezhë, dhe listën ia përcjellin Ministrisë së Turizmit dhe Mjedisit.
2. Ministria e Turizmit dhe Mjedisit bën përzgjedhjen e tyre bazuar në standardet cilësore të ndërtimit, vendndodhjen e tyre në zonat turistike, afërsisë me zonat e banuara, kapacitetit të  akomodimit minimumi 100 persona si dhe eksperiencë bashkëpunimi me operatorë menaxhues të strukturave akomoduese.
3. Ministria e Turizmit dhe Mjedisit autorizon Agjencinë Kombëtare të Bregdetit për nënshkrimin e marrëveshjes/kontratës me subjektet private që operojnë në fushën e hoteleri-turizmit në qarqet Durrës, Tiranë dhe Lezhë, sipas listës së strukturave akomoduese të miratuara nga Komiteti Ndërministror i Emergjencave Civile. 
4. Vetëm pas nënshkrimit të marrëveshjes/kontratës, subjektet private do të kompensohen nga AKB-ja, nga fondet e emergjencës të vëna në dispozicion nga buxheti i shtetit.

Neni 5
Detyrat e Agjencisë Kombëtare të Bregdetit
 
1. AKB-ja është institucioni koordinues për verifikimin e plotësimit të detyrimeve që rrjedhin nga zbatimi i kushteve të kontratës me objekt “Për akomodimin e përkohshëm të personave të prekur nga tërmeti i datës 26.11.2019, të lidhur ndërmjet Agjencisë Kombëtare të Bregdetit dhe subjektit për akomodimin e të dëmtuarve nëpër struktura akomoduese, bazuar në listat e hartuara nga njësia e vetëqeverisjes vendore ose prefektura dhe pasi të jetë përgatitur dosja personale për çdo individ të dëmtuar.
2. Agjencia Kombëtare e Bregdetit (AKB) nënshkruan marrëveshje/kontratë të veçantë me secilën strukturë akomoduese, të përzgjedhur, që do të sigurojë akomodimin e përkohshëm të të dëmtuarve nga tërmeti.
3. Dosja personale për çdo individ të dëmtuar përgatitet nga AKB-ja, sipas dokumenteve të listuara në shtojcën 1, të kësaj rregulloreje.
4. Agjencia Kombëtare e Bregdetit, sipas kategorive të ndara nga ana e organeve të vetëqeverisjes vendore, bazuar në përcaktimet e bëra në nenin 6, të kësaj rregulloreje, do të marrë përsipër mbulimin e shpenzimeve me fondet e emergjencës nga buxheti i shtetit.
5. Agjencia Kombëtare e Bregdetit do të kryejë shpërndarjen e të dëmtuarve nëpër strukturat akomoduese të miratuara. 

Neni 6
Detyrat e njësisë së vetëqeverisjes vendore ose prefekturës
 
1. Njësia e vetëqeverisjes vendore ose prefektura ka si detyrë kryesore të kryejë evidentimin dhe verifikimin e të dëmtuarve nga tërmeti, si dhe të banesave të tyre, duke i kategorizuar, si më poshtë vijon:
a) banesa të shembura;
b) banesa të dëmtuara rëndë;
c) banesa të pabanueshme.
2. Të dëmtuarit që i përkasin kategorisë së përcaktuar në shkronjën “a”, të pikës 1, të këtij neni, do të strehohen me prioritet nëpër strukturat akomoduese, të përzgjedhura, deri në datën 31 mars 2020.
3. Të dëmtuarit që i përkasin kategorive të përcaktuara në shkronjat “b” dhe “c”, të  pikës 1, të këtij neni, do të strehohen në strukturat akomoduese, të përzgjedhura, deri në momentin që do të rregullohet banesa e tyre. Maksimumi i akomodimit të tyre do të jetë deri në datën 31 mars 2020.
4. Njësia e vetëqeverisjes vendore ose prefektura është përgjegjëse për kryerjen e verifikimeve dhe hartimin e listave përkatëse për të dëmtuarit si dhe kategorizimin e banesave të tyre, sipas kategorive më sipër. Njësia e vetëqeverisjes vendore lëshon vërtetimin që individi i dëmtuar është banor i kësaj njësie dhe që banesa e tij përfshihet në kategorinë e banesave, të  përcaktuar në shkronjën “a”, të pikës 1, të nenit 6, të kësaj rregulloreje, të shoqëruar me fotografi të banesës së dëmtuar.
5. Transporti nga njësia akomoduese nëpër shkolla dhe vendet e punës do të mbulohet nga  njësia e vetëqeverisjes vendore përkatëse.
6. Individët e dëmtuar, që përfitojnë strehim të përkohshëm nëpër struktura akomoduese duhet të plotësojnë një vetëdeklarim sipas modelit bashkëlidhur, shtojca 2, e cila do të jetë pjesë përbërëse e dosjes personale.

SHTOJCA 1

Lista e dokumenteve që duhet të përmbajë dosja personale e çdo individi të dëmtuar nga tërmeti i datës 26.11.2019
1. Vërtetim nga njësia e vetëqeverisjes vendore që individi i dëmtuar është banor i kësaj njësie dhe që banesa e tij përfshihet në kategorinë e banesave të përcaktuara në pikës 1, të nenit 6, të kësaj rregulloreje, të shoqëruar me fotografi të banesës së dëmtuar.
2. Kopje të kartës së identitetit të individit të dëmtuar ose certifikatë personale.
3. Formularin e vetëdeklarimit nga përfituesi i strehimit të përkohshëm, sipas formatit bashkëlidhur.
4. Në rastin e familjeve me shumë anëtarë, dokumentacioni i mësipërm paraqitet nga kryefamiljari, shoqëruar me certifikatën familjare për personat që ka në ngarkim.

MINISTRIA E TURIZMIT DHE MJEDISIT

	AGJENCIA KOMBËTARE E BREGDETIT
Nr. ________prot.
Datë ___.___.2019
	
	
	SUBJEKTI _____________
Nr. ________prot.
Datë ___.___.201__




MARRËVESHJE/KONTRATË

PËR AKOMODIMIN E PËRKOHSHËM, ALL INCLUSIVE
TË PERSONAVE TË PREKUR NGA TËRMETI I DATËS 26.11.2019
NDËRMJET
AGJENCISË KOMBËTARE TË BREGDETIT

DHE

SUBJEKTIT______________________________
Agjencia Kombëtare e Bregdetit: institucion publik, në varësi të Ministrisë së Turizmit dhe Mjedisit, me adresë: bulevardi “Gjergj Fishta”, Pallatet Shallvare, Tiranë, Shqipëri, me numër unik identifikimi NUIS L41417451U, përfaqësuar ligjërisht në këtë marrëveshje/kontratë (këtu e në vijim “kontrata”) nga z. Ledion Lako, drejtor i Përgjithshëm i Agjencisë Kombëtare të Bregdetit (më poshtë referuar si “AKB”).  
dhe

Subjektit_______________________, përfaqësuar nga______________________, me  NIPT_______________________, me adresë________________________________________, 

të dyja së bashku referuar si “PALËT”, 

Bazuar në gjendjen e fatkeqësisë natyrore në qarqet Tiranë, Durrës dhe Lezhë, të shpallur me vendimin nr. 750, datë 27.11.2019, të Këshillit të Ministrave, të ndryshuar, si pasojë e dëmeve të shkaktuara nga tërmeti i datës 26.11.2019 në qarqet Durrës, Lezhë, Tiranë. 
- Bazuar në dispozitat e ligjit nr. 45/2019, “Për mbrojtjen civile”, e ligjit nr. 22/2018, “Për strehimin social”, si dhe:
- duke parë nevojën për bashkëpunim dhe mirëkuptim dypalësh, në mbështetje të personave të prekur rëndë dhe të mbetur pa strehim nga tërmeti i datës 26.11.2019, në qarqet Durrës, Lezhë dhe Tiranë, dhe në mirëkuptim të plotë me njëri-tjetrin, vendosën të hartojnë dhe të nënshkruajnë  këtë kontratë, si më poshtë vijon:





Neni l
Parime të përgjithshme

1. Kjo kontratë synon sigurimin e ndihmës reciproke për përballimin e nevojave për akomodim, all inclusive (përfshirë strehim dhe ushqim) të personave të prekur rëndë dhe të mbetur pa strehim nga tërmeti i datës 26.11.2019 në qarqet Durrës, Lezhë dhe Tiranë.
2. AKB-ja është institucioni koordinues për verifikimin e plotësimit të detyrimeve që rrjedhin nga zbatimi i kësaj kontrate dhe për akomodimin e të dëmtuarve nëpër struktura akomoduese, bazuar në lisat e hartuara nga njësia e vetëqeverisjes vendore ose prefektura.
3. Njësia e vetëqeverisjes vendore ose prefektura është përgjegjës për kryerjen e verifikimeve dhe hartimin e listave përkatëse për kategorizimin e të dëmtuarve si dhe të banesave të tyre si të pabanueshme, nga tërmeti i datës 26.11.2019.
4. Subjekti ________________________ është përgjegjës për ofrimin e akomodimit (përfshirë strehim dhe ushqim) për numrin e dakordësuar të personave sipas specifikimeve të kësaj kontrate. 

Neni 2
Objekti i kontratës

Objekti i kësaj kontrate është garantimi i akomodimit all inclusive (përfshirë strehimin dhe ushqimin) të personave të prekur rëndë dhe të mbetur pa strehim nga tërmeti i datës 26.11.2019 në qarqet Durrës, Lezhë dhe Tiranë, sipas listës bashkëlidhur kësaj kontrate, e cila është objekt integral i kontratës dhe përditësohet vetëm me kërkesë të AKB-së.

Neni 3
Kohëzgjatja

1. Kjo kontratë e lidhur midis AKB-së dhe subjektit për një periudhë kohore _____ deri ____ muaj, dhe i fillon efektet e saj ligjore në datën ______________ dhe do të vijojë deri në datën ________________ (me afat maksimal deri në datën 31.3.2020).
2. Në rast se individëve të dëmtuar të akomoduar përkohësisht në strukturat akomoduese i sigurohet strehim në përputhje me kuadrin ligjor në fuqi nga Enti Kombëtar i Banesave ose nga çdo institucion tjetër shtetëror, kontrata mund të zgjidhet para afatit, sipas parashikimit të këtij neni, me kërkesë të AKB-së, duke e njoftuar me shkrim palën tjetër, brenda 5 ditëve përpara zgjidhjes.
Neni 4
Pagesa

Pagesa për akomodimin e përkohshëm të individëve të dëmtuar nga tërmeti është 2 000 (dy mijë) lekë në ditë për person, përfshirë TVSH-në, pjesë e listës bashkëlidhur kësaj kontrate dhe përfshin strehimin, ushqimin për të tria vaktet, ngrohje dhe të gjitha shërbimet e tjera, përfshirë detyrimin ligjor për likuidimin mujor të energjisë elektrike dhe të ujësjellësit për gjatë gjithë periudhës që do të zgjasë kjo kontratë.

Neni 5
Kushtet e pagesës

1. AKB-ja do t’i paguajë subjektit______________ vlerën 2 000 (dy mijë) lekë në ditë, për person, përfshirë TVSH-në, sipas listës bashkëlidhur të dakordësuar në këtë kontratë, e cila rishikohet, sipas faturës së lëshuar nga subjekti.
2. Fatura shoqërohet me listëprezencat ditore të firmosura nga punonjësi i autorizuar i strukturës akomoduese dhe individi i dëmtuar.
3. Kjo vlerë mbetet e pandryshuar për gjatë gjithë kohës që do të zgjasë kjo kontratë.
4. Pagesa do të bëhet çdo datë 5 dhe 20 të muajit, sipas kushteve të përcaktuara në këtë kontratë, në Bankën __________________ me IBAN ______________________________.
5. Efektet financiare për zbatimin e kësaj kontrate do të përballohen nga fondi i buxhetit të shtetit, fondet e emergjencës. 

Neni 6
Të drejtat dhe detyrimet e AKB-së

1. AKB-ja ka detyrimin të koordinojë gjithë procesin e akomodimit të përkohshëm me subjektin _____________.
2. AKB-ja është e detyruar të paguajë në masën dhe afatin e parashikuar në këtë kontratë për të gjithë individët e strehuar në strukturën akomoduese, bazuar në listat e konfirmuara nga njësia e vetëqeverisjes vendore ose prefektuara si dhe listëprezencat ditore të firmosura nga punonjësi i autorizuar i strukturës akomoduese dhe individi i dëmtuar.
3. AKB-ja ka detyrimin të raportojë pranë Ministrisë së Turizmit dhe Mjedisit mbi numrin e personave/individëve të akomoduar përkohësisht në strukturën akomoduese.
4. AKB-ja duhet të plotësojë dosjen personale për çdo individ të dëmtuar, sipas dokumenteve të miratuara me vendim të Këshillit të Ministrave.
5. Personat e autorizuar nga drejtori i Përgjithshëm i AKB-së do të verifikojnë listat emërore dhe gjendjen e të strehuarve, çdo ditë, dhe do të hartojnë një procesverbal i cili do të firmoset nga të dyja palët. Ky procesverbal i përcillet drejtorit të Përgjithshëm të AKB-së lidhur me situatën.
6. AKB-ja përcjell pranë Ministrisë së Turizmit dhe Mjedisit, çdo javë, një raport përmbledhës mbi kushtet e jetesës dhe të ushqimeve për të strehuarit. 
7. AKB-ja do të njoftojë subjektin për zgjidhjen e kontratës para afatit në rastin e parashikuar në pikën 2, të nenit 3. 

Neni 7
Të drejtat dhe detyrimet të subjektit_______

1. Subjekti_____, menjëherë me nënshkrimin e kësaj kontrate, duhet të strehojë individët e prekur nga tërmeti, sipas listës bashkëlidhur, në dhomat e strukturës akomoduese që disponon, duke i siguruar kushte normale jetese, ujë, drita, ngrohje, siguri, pastrim dhe ambiente çlodhëse/rekreative (argëtuese).
2. Subjekti_____ duhet të garantojë ushqimin për individët e prekur nga tërmeti, për të tria vaktet në të gjitha ditët e qëndrimit kundrejt vlerës së pagesës të dakordësuar mes palëve, sipas modelit të menusë bashkëlidhur kësaj kontrate.
3. Subjekti_______ duhet të paguajë të gjitha detyrimet kundrejt shtetit për pagimin e energjisë elektrike, ujë, detyrimet mujore për ambientet e përbashkëta etj.
4. Subjekti____ merr përsipër mirëmbajtjen dhe pastrimin e sipërfaqes ku janë vendosur të strehuarit.
5. Subjekti______ garanton AKB-në që struktura akomoduese është në posedim të rregullt ligjor dhe e ushtron atë në mënyrë të ligjshme. 
6. Subjekti________ nuk ka të drejtë ta kërkojë zgjidhjen e kontratës përpara afatit të përcaktuar në kontratë.
7. Subjekti zgjidh kontratën para afatit në rastin e parashikuar në pikën 2, të nenit 3, kur njoftohet nga AKB-ja.

Neni 8
Dispozita përfundimtare

1. Për dëmtime të qëllimshme të ambienteve dhe pajisjeve të vëna në dispozicion për të strehuarit, do të përgjigjet personalisht i strehuari sipas marrëveshjes së lidhur midis tij dhe subjektit _________________.
2. Ngarkohen Agjencia Kombëtare e Bregdetit dhe subjekti ________________ për zbatimin e kësaj kontrate.
3. Çdo rregullim ose ndryshim në këtë kontratë mund të kryhet vetëm nëpërmjet pëlqimit reciprok të palëve.
4. Çdo mosmarrëveshje në lidhje me interpretimim dhe zbatimin e kësaj kontrate zgjidhet me mirëkuptim midis palëve.

Neni 9
Hyrja në fuqi

1. Kjo kontratë do të jetë në fuqi në përputhje me përcaktimet e nenit 3, të kësaj kontrate.
2. Kjo kontratë hartohet në 4 (katër) kopje, nga të cilat një kopje depozitohet në Ministrinë e Turizmit dhe Mjedisit, 2 (dy) kopje mbahen nga AKB-ja dhe një kopje nga subjekti.

Nënshkruar, sot më _____/____/2019.

Palët:

	AGJENCIA KOMBËTARE E BREGDETIT

LEDION LAKODREJTOR I PËRGJITHSHËM
	
	SUBJEKTI

____________________________
        _______________________



ANEKSI I

Menyja ditore e ushqimit:
- 3 vakte të përfshira në çmimin e përcaktuar në këtë kontratë;
Mëngjesi përfshin: _______________________________________________________
Dreka përfshin:___________________________________________________________
Darka përfshin:__________________________________________________________

Oraret e shërbimit të tri vakteve:
- mëngjesi, orari 07:00-10:00
- dreka, orari 13:00-15:30
- darka, orari 19:00-21:00

ANEKSI II
MIRËMBAJTJA DHE ORARET E PASTRIMIT TË AMBIENTEVE TË STREHIMIT NGA ANA E SUBJEKTIT________________

ANEKSI III
DOSJA PERSONALE IDENTIFIKUESE E ÇDO INDIVIDI OSE FAMILJES SË DËMTUAR TË AKOMODUAR PËRKOHËSISHT


	[bookmark: RANGE!A2:G50]MINISTRIA E TURIZMIT DHE MJEDISIT

	AGJENCIA KOMBËTARE E BREGDETIT

	
	
	
	
	
	
	

	
	
	
	
	
	
	

	FORMULAR VETËDEKLARIMI

	PËR TË PREKURIT NGA TËRMETI I DATËS 26.11.2019, PËR QËLLIM STREHIMI TË PËRKOHSHËM NË HOTELE

	për t’u plotësuar nga kryefamiljari

	
	
	
	
	
	
	

	A.
	INFORMACIONE PERSONALE

	
	
	
	
	
	
	

	Nr.
	Emër
	Atësi
	Mbiemër
	ID / certifikatë
	Datëlindje
	Statusi familjar

	1
	 
	 
	 
	 
	 
	 

	2
	 
	 
	 
	 
	 
	 

	3
	 
	 
	 
	 
	 
	 

	4
	 
	 
	 
	 
	 
	 

	5
	 
	 
	 
	 
	 
	 

	6
	 
	 
	 
	 
	 
	 

	7
	 
	 
	 
	 
	 
	 

	8
	 
	 
	 
	 
	 
	 

	9
	 
	 
	 
	 
	 
	 

	10
	 
	 
	 
	 
	 
	 

	
	
	
	
	
	
	

	
	
	
	
	
	
	

	B. INFORMACIONI MBI BANESËN  

	
	
	
	
	
	
	

	Qyteti
	Njësia vendore
	Lagjja
	Rruga
	Nr.
	Detaje

	 
	 
	 
	 
	 
	 

	
	
	
	
	
	
	

	Statusi i Banesës
	
	
	
	
	

	E PËRDORSHME
	 PËRKOHËSISHT E PËRDORSHME
	 E RREZIKUAR

	Dëmtime sipërfaqësore
	Dëmtime të rëndësishme lokale
	Dëmtime strukturore të pariparueshme

	 
	 
	 
	 
	 
	 
	 

	
	
	
	
	
	
	

	Dokumenti i inspektimit nga Bashkia
	
	
	
	

	Datë
	Nr. prot.
	Grupi i inspektimit të Bashkisë
	Titullari (që ka firmosur)

	 
	 
	 
	 

	
	
	
	
	
	
	

	C.
	INFORMACION MBI STREHIMIN E PËRKOHSHËM

	
	
	
	
	
	
	

	Hoteli
	Zona
	Dhoma nr.
	Persona të strehuar
	Data e fillimit të akomodimit
	Data e largimit nga hoteli

	 
	 
	 
	 
	 
	 

	
	
	
	
	
	
	

	* Deklaroj dhe pranoj se të dhënat e mësipërme janë të sakta dhe të vërteta, dhe në rast se vërtetohet ndryshe mbaj çdo përgjegjësi ligjore për deklarimin e dhënë.

	

	
	
	
	
	
	
	

	
	
	
	Vetëdeklaruesi (Kryefamiljari)
	

	
	
	Emër Atësi Mbiemër
	 
	 
	 

	
	
	
	Firmë
	 
	 
	 

	
	
	
	Telefon

